ผลผ่า น้องหญิง ไม่พบถูกละเมิด ชี้ ไอ้อ๊อฟ คนฆ่า
น้องหญิง, ไม่พบดีเอ็นเอคนร้ายและร่องรอย ถูกล่วงละเมิดทางเพศแต่ยังมั่นใจเอาตัวฆาตกรมาลงโทษได้แน่ อ้างคำให้การของพยาน ชี้ชัด อ๊อฟ เป็นคนฆ่าและเชื่อผู้ตายไม่ได้กระโดดจากรถเทรเลอร์ลงมาเสียชีวิต จี้กองปราบฯ ขอหมายศาลดูภาพกล้องวงจรปิดในห้องฉุกเฉิน รพ.การุญเวช หวังเอาผิดคนทิ้งกางเกงในน้องหญิงที่เป็นหลักฐานสำคัญ,ที่กองบังคับการปราบปราม เมื่อเวลา 15.00 น. วันที่ 10 ส.ค. นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม เข้าพบพนักงานสอบสวน บก.ป. เพื่อติดตามความคืบหน้าคดี น.ส. นรีกานต์ หรือหญิง ยาวิราช อายุ 19 ปี ที่ตกจากรถ เทรเลอร์เสียชีวิตปริศนา โดยมีนายสุรพล หรืออ๊อฟ ดาราคำ อายุ 23 ปี ผู้ต้องหาฆ่าผู้อื่นโดยเจตนา เป็นผู้อยู่กับน้องหญิงก่อนเสียชีวิต,นายอัจฉริยะกล่าวว่า วันนี้มาให้ปากคำเพิ่มเติม เกี่ยวกับโรงพยาบาลการุญเวช ที่เจตนาทำลายวัตถุพยานคือกางเกงในของน้องหญิง ได้ประสานพนักงานสอบสวนให้ขอหมายศาล เพื่อไปขอดูกล้องวงจรปิดในโรงพยาบาล ก่อนหน้านี้ได้ยื่นหนังสือที่สำนักงานสาธารณสุขจังหวัดพระนครศรีอยุธยา เพื่อให้ตรวจสอบ ว่าสิ่งที่โรงพยาบาลกระทำถูกต้องตามระเบียบของสถานพยาบาลหรือไม่ รวมถึงให้ตรวจสอบกล้องวงจรปิดภายในห้องฉุกเฉินด้วย เพื่อให้นำทรัพย์สินของน้องหญิงที่สูญหายไปมาคืน,จากหลักฐานที่มีสามารถเอาผิดกับโรงพยาบาล การุญเวชได้อยู่แล้ว เพราะตามที่โรงพยาบาลแถลงออกมามันไม่ใช่ความจริง ไม่ได้มีการนำกางเกงในน้องหญิงใส่ถุงจริง ตอนนี้พนักงานสอบสวนกองปราบฯเตรียมขอหมายศาล ไปเปิดภาพจากกล้องวงจรปิด และให้สำนักงานประกันสังคม ร่วมกับจังหวัดพระนครศรีอยุธยา มาตรวจดูสถานพยาบาลแห่งนี้จะรู้ข้อเท็จจริงทั้งหมด นายอัจฉริยะกล่าว,นายอัจฉริยะเผยอีกว่า ตอนนี้ผลชันสูตรพลิกศพของน้องหญิงออกมาแล้วว่า ไม่พบร่องรอยการล่วงละเมิดทางเพศแต่อย่างใด เพราะไม่พบดีเอ็นเอของนายอ๊อฟ ขณะนี้กองบัญชาการตำรวจภูธรภาค 1 กำลังสอบปากคำแพทย์นิติเวชอยู่ อย่างไรก็ตามถึงแม้ไม่พบร่องรอยการต่อสู้บนรถเทรเลอร์ แต่ พยาน อายุ 18 ปี เพื่อนน้องหญิง ได้ให้การล่าสุดกับตำรวจเมื่อ 2-3 วันที่ผ่านมาว่า นายอ๊อฟน่าจะเป็นคนฆ่าและเชื่อว่าน้องหญิงไม่ได้กระโดดลงมาเอง แต่นายอ๊อฟยังไม่ยอมรับสารภาพ,ช่วงบ่ายวันเดียวกัน ที่ฝ่ายบริการประชาชน กลุ่มนิติพยาธิวิทยา สถาบันนิติวิทยาศาสตร์ ชั้น 9 ศูนย์ราชการอาคารบี ถนนแจ้งวัฒนะ กรุงเทพฯ พ.ต.อ.วารินทร์ ทองตรา รอง ผบก.ภ.จ.ปทุมธานี พร้อมด้วย พ.ต.ท.ไพรัตน์ วรรณี สว. (สอบสวน) สภ.เมืองปทุมธานี มาติดต่อขอรับรายงานการตรวจศพ น.ส.นรีกานต์ พร้อมสอบปากคำแพทย์ผู้ผ่าพิสูจน์ศพประกอบสำนวนคดี,นพ.สุรณรงค์ ศรีสุวรรณ ผอ.สำนักนิติวิทยาศาสตร์บริการ 2 สถาบันนิติวิทยาศาสตร์ ผู้ชันสูตรศพ น.ส.นรีกานต์ เปิดเผยภายหลังให้ปากคำตำรวจนานกว่า 2 ชั่วโมงว่า น.ส.นรีกานต์ เสียชีวิตวันที่ 20 ก.ค. ศพถูกส่งจาก รพ.ปทุมธานี มาที่สถาบันนิติวิทยาศาสตร์ ในวันที่ 22 ก.ค. และในวันที่ 23 ก.ค. ได้ผ่าชันสูตร วันนี้ตำรวจมาขอรับรายงานฉบับสมบูรณ์ มีทั้งผลตรวจดีเอ็นเอ เลือด และสารพิษ เมื่อรับสำนวนชันสูตรศพไปแล้วจะส่งสำนวนชันสูตรศพฉบับสมบูรณ์ไปมอบให้ สภ.บางปะอิน จ.พระนครศรีอยุธยา ท้องที่เกิดเหตุ ส่วนรายละเอียดผลชันสูตรศพต้องไปถามตำรวจที่มารับผล,พ.ต.อ.วารินทร์กล่าวเพียงสั้นๆว่า ได้รับรายงานผลชันสูตรฉบับสมบูรณ์แล้ว จะนำไปประกอบสำนวนคดีอาญาที่ สภ.บางปะอิน คาดจะสรุปสำนวนส่งฟ้องได้ในวันที่ 24 ส.ค.นี้ ส่วนรายละเอียดผลการชันสูตรยังเปิดเผยไม่ได้
อัจฉริยะ เผยผลชันสูตรศพ น้องหญิง ไม่พบดีเอ็นเอคนร้ายและร่องรอย ถูกล่วงละเมิดทางเพศแต่ยังมั่นใจเอาตัวฆาตกรมาลงโทษได้แน่ 
น้องหญิง,ชันสูตรศพ,ผลชันสูตรศพ,อัจฉริยะ เรืองรัตนพงศ์,ข่าวหน้า1,ข่าวทั่วไป